Deftige geleentheid sluit toerismemaand af | Netwerk24
Deftige geleentheid sluit toerismemaand af
12 Oktober 2020 06:02
Lizelle Wentzel, voorsitter van Porterville-toerisme, en Nomonde Ndlangisa, bestuurder van Bergrivier-toerisme.Foto:
Nasionale toerismemaand is Woensdag 30 September op 'n stylvolle wyse in Porterville afgesluit.
Porterville-toerisme, Koppikofi en Villa Cho-Co-Latt-gastehuis, sowel as Boet's Taxi's het kragte saamgesnoer om 'n groep plaaslike vroue van die Porterville-gemeenskap op 'n deftige middagete te trakteer.
Ná die lang afsonderingstyd weens die Covid-19-pandemie het die vroue die geleentheid om mooi aan te trek en uit te gaan met albei arms aange­gryp en die opkoms by die geleent­heid het alle verwagtinge oortref.
Die groep vroue is deur toerisme-komiteelede sowel as Bergrivier-toerisme se nuwe bestuurder, Nomonde Ndlangisa, vergesel.